Tervehdys. Nimeni on Mirjam Rukajärvi.
Olen tullut puhumaan erittäin tärkeästä aiheesta.
Jumala on tämän aiheen kautta opettanut minulle paljon ja -
näyttänyt paljon asioita.
Tämän puheen nimi on 'Palvelun lahja'.
Mikä on palvelijan osa.
Tämä aihe on siinä mielessä ihmeellinen, -
että suurin palvelija kuka on koskaan elänyt maanpäällä oli Jeesus itse.
Hän tuli palvelemaan meitä, tuli täyttämään tehtävänsä.
Kun olet uudesti syntynyt ylhäältä, olet tullut uskoon, -
sinut on kutsuttu myös tähän jaloon tehtävään, palvelijan tehtävään.
Se on lahja. Vaikka se välillä tuntuu siltä, -
että siinä on monia oppivaiheita ja oppikouluja.
Kun uudesti synnymme ylhäältä, -
monesti alkuvaiheessa meitä palvellaan.
Meitä tuetaan ja hoivataan.
Seurakunnassa saamme tuntea rakkautta.
Jumala pitää meitä lähellä itseään, -
hoivaa meitä ja näyttää Isän sydäntä meille, -
sitä valtavaa rakkautta millä Hän rakastaa meitä.
Olemme siirtyneet pimeydestä valkeuteen.
Saatanan valtakuntasta Jumalan valtakuntaan.
Hän tuo siihen kirkkauteensa ja valoonsa meidät.
Vähitellen Hän haluaa kasvattaa meistä Hänen palvelijoitaan.
Nimenomaan palvelemaan Häntä, Jeesusta Kristusta.
Kun teemme niin me emme väsy.
Monesti naisena kokee velvollisuutta, -
että minun pitäisi mennä sinne ja minun pitää palvella siellä ja täällä.
Tuntuu, että palvelu tulee sellaiseksi taakka-tehtäväksi.
Tuntuu, että väsyy ja aina on vähän sellainen tunne että teen liian vähän.
"Tämä palvelu ei riitä".
Kutsun sinua tekemään niitä palvelutöitä, -
mitä Jeesus kutsuu sinua tekemään.
Silloin sinä jaksat ja silloin sinulla on voimaa, -
koska Hän itse kutsuu sinua tekemään niitä asioita arkipäivissä.
Monesti kun lähden töihin, niin mä rukoilen.
Rukoilen, että "Auta Jeesus mua olemaan Sun palvelija työpaikalla.
Auta mua palvelemaan toisia niin että toiset voisivat vahvistua -
ja meillä olisi hyvä ilmapiiri työpaikalla.
Jumala on asettanut mut sellaiseen tehtävään, -
jossa on äärimmäisen tärkeää, että mä oon Jumalan palvelija.
Että mä tuon sen Jeesuksen tuoksun sinne.
Palvelemaan opitaan ihan pienestä pitäen ja Jumala opettaa sinua siihen.
Olen niissä pienissä asioissa, palvelijan tehtävässä, uskollinen.
Uskollinen tarkoittaa sitä, että älä anna periksi.
Se voi olla seurakunnassa joku vastuu tehtävä, joka sinulle annetaan.
Ja koet, että Jumala on sut siihen johdattanut.
Palvelu ei ole aina helppoa.
Palveltavat ihmiset eivät aina ole helppoja.
Itseasiassa se on monesti niin, että sä joudut todella rukoilemaan -
ja pyytämään Jumalalta rakkautta, että voisit palvella niitä ihmisiä.
Monesti ne on rikkinäisiä ja säröisiä ne ihmiset, -
joita Jeesus kutsuu meitä palvelemaan.
Tai tehtävät voivat olla vaativia tai niitä ei arvosteta, -
eikä niitä pidetä minään.
Muista, että Jeesus oli suurin palvelija.
Hän on meidän esimerkkimme kaikessa siinä.
Hän oli esimerkki omille opetuslapsilleen.
Hän näytti esimerkillään kuinka palvellaan, -
kuinka saadaan tiimi nostettua ja kasvatettua ja -
kuinka tiimi saadaan toteuttamaan Jumalan tahtoa.
Hän itse oli se esimerkki. Hän opetti, mutta Hän eli niin kuin opetti.
On myöskin näin, että -
palvelutehtävässä on äärimmäisen tärkeää, -
että meidän sanat ja teot kulkevat käsi kädessä.
Haluaisin lukea täältä Jaakobista ja Johanneksesta -
ja heidän äitinsä pyynnöstä.
He pyysivät valtaistuimia.
Otetaan täältä Matteuksen evankeliumi, 20 luku ja 20 jae.
"Sebedeuksen poikien äiti tuli poikiensa kanssa Jeesuksen luo ja -
polvistui hänen eteensä aikoen pyytää häneltä jotakin.
Niin Jeesus kysyi: ”Mitä tahdot?” Nainen sanoi hänelle: -
”Lupaa, että nämä kaksi poikaani saavat istua sinun rinnallasi, -
toinen oikealla ja toinen vasemmalla puolella, sinun valtakunnassasi.”
Mutta Jeesus vastasi: ”Te ette tiedä, mitä pyydätte.
Voitteko te juoda saman maljan, jonka minä juon?” He vastasivat: ”Voimme.”
Hän sanoi heille: ”Minun maljani te tosin juotte,
mutta istuminen minun oikealla ja vasemmalla puolellani
ei ole minun annettavissani. Se suodaan niille,
joille minun Isäni on sen valmistanut.”
Kun ne kymmenen kuulivat tämän,
he närkästyivät näihin kahteen veljekseen.
Mutta Jeesus kutsui heidät luokseen ja sanoi: ”Te tiedätte, että kansojen
ruhtinaat herroina hallitsevat niitä ja mahtavat pitävät niitä vallassaan
Näin ei saa olla teidän keskuudessanne.
Joka teidän joukossanne tahtoo tulla suureksi,
se olkoon teidän palvelijanne,
ja joka teidän joukossanne tahtoo olla ensimmäinen,
se olkoon teidän orjanne.
Eihän Ihmisen Poikakaan tullut palveltavaksi vaan palvelemaan ja
antamaan henkensä lunnaiksi monien edestä.”
Minusta tämä kertomus ja tämä tapahtuma kuvaa -
monta kertaa myös meidän omaa elämää.
Me tahtoisimme istua siellä valtaistuimella Jeesuksen vieressä -
ja hallita ja vallita
Mutta Jeesus menikin kysymään erittäin tärkeän kysymyksen: -
Oletteko valmiita juomaan sen maljan, jonka minä juon?
Se kysymys ehkä vähän hämmensi äitiä ja kahta veljestä, -
mutta he olivat topakkana, että kyllä me voimme.
Jeesus sanoin, että kyllä, kyllä te tulettekin juomaan tämän maljan.
Se joka istuu minun oikealla ja vasemmalla puolella, -
sen Isä päättää kyllä.
Jeesus meni asian ytimeen: -
Jos haluamme hallita, meidän täytyy olla myös palvelijoita.
Meidän täytyy mennä palvelijan asemaan.
Raamattu sanoo, että ilman kärsimystä ei ole kirkkautta.
Ja ilman palveluasemaa ei ole myöskään kunniaa.
Kaikki kunnia kuluu aina Jumalalle.
Jumala voi vahvistaa sinun palvelijan tehtäväsi.
Minusta on aika erikoista, -
että Jeesus sanoi, että se tulee olla teidän kaikkien orja.
Orjahan ei itse päätä mitä hän tekee, minne hän menee.
Se on meidän elämässä näin, että Jeesus kutsuu meitä -
seuraamaan Häntä kaikessa.
Palvelemaan niitä, jotka ovat Hänelle rakkaita.
Muistan erään tapahtuman.
Olin vetämässä lastenleiriä ja pidin Raamattutunteja.
Meillä oli oikein hauskaa. Me esittelimme Raamatun kertomuksia.
Siellä oli tosi ihana Pyhän Hengen ilmapiiri.
Iltaisin rukoilimme lasten kanssa Pyhällä Hengellä täyttymistä.
Eräs poika halusi siellä käydä myös kasteella.
Kun olimme menossa kastepaikalle, pieni poika tuli minun luokseni.
Hän sanoi, että hänkin haluaisi että hänet kastettaisiin.
Se kosketti minua kovasti. Siinä ei ollut hänen vanhempiaan, -
vain täti, joka ei uskaltanut antaa pojan mennä kasteelle.
Aivan selvästi kuulin sisimpääni sanat, kun Jeesus sanoi -
"Nyt sinä katsot minun kasvojani."
"Nyt sinä katsot minun kasvojani ja palvelet minun rakastani."
Olkoon tehtävä mikä tahansa, -
lapset, aikuiset, vanhukset, -
kun palvelemme toinen toistamme, me katsomme Kristusta kasvoihin -
ja palvelemme Häntä.
Ne voi olla monen muotoiset ja monen näköiset.
Ne voi olla koulukiusatun lapsen kasvot.
Ne voi olla yksinäisen vanhuksen kasvot.
Ne voi olla työikäisen kiireisen kasvot.
Ne voi olla alkoholistin tai narkomaanin kasvot.
Tai pienen pojan kasvot.
Jumala näkee sinun tehtäväsi. Hän tuntee sinut.
Hän ei anna sinulle liikaa taakkaa.
Hän antaa sinulle voiman palvella.
Mutta ystäväni, älä anna minkään estää sitä.
Sielun vihollinen haluaa tuoda sellaisen mentaliteetin, -
"minuahan ei loukata", "minun ylitse ei ajeta", "minä en ole kynnysmatto".
Näinhän se on, mutta joskus meidän täytyy mennä alas, -
vielä alemmas, ihan niin alas, -
että voimme nostaa sen, jota Jeesus kutsuu meitä nostamaan, -
vahvistamaan.
Palvelu ei ole ilmaista.
Se ei ole helppoa. Se maksaa meille.
Se maksaa aikaa.
Se maksaa sitä, että rukoilemme niitten ihmisten puolesta, -
joita Jeesus kutsuu meitä palvelemaan.
On siinä valtavia ilon ja riemun hetkiä.
Siellä leirillä koimme paljon iloa lasten kanssa.
Kun palvelin näitä lapsia, osa heistä kuunteli tarkkaavaisesti, -
osa oli vähän levottomasti ja osa hulluttelikin välillä.
Aina ei ollut helppoa se palvelutehtävä.
Kokoajan koin täysillä ja vahvasti, että olen omalla paikalla.
Meidät on kutsuttu palvelijoiksi, mitä se tehtävä onkaan.
Jeesus sanoi, "joka antaa vesilasin profeetalle -
sentähden että hän on profeetta, ei jää palkkaansa vaille.
Olisiko sinusta antamaan vesilasi jollekin, joka sitä kipeästi kaipaa.
Olisiko sinulla aikaa jollekin, joka kipeästi kaipaa, -
että hänen kanssaan keskusteltaisiin.
Olisiko sinulla kättä jonkun käteen, joka on yksinäinen.
Olisiko sinulla lohduttavia sanoja sille joka on murheellinen.
Voisitko keittää vaikka kupin kahvia -
ystävälle, joka kaipaisi neuvoa ja lohdutusta.
Palvelijan tehtävä on paras tehtävä.
Kiitos.
Tekstitys: Annukka Eskola